|  |  |
| --- | --- |
| **ROMÂNIA****JUDEŢUL SUCEAVA****MUNICIPIUL CÂMPULUNG MOLDOVENESC****CONSILIUL LOCAL** | **Anexa nr. 2 la HCL nr. \_\_\_\_ / 2023** |

**Acord de Parteneriat**

Încheiat între,

* **UAT MUNICIPIUL CÂMPULUNG MOLDOVENESC**- având sediul în mun.

Câmpulung Moldovenesc, str. 22 Decembrie nr. 2, jud. Suceava, cod postal 725100, cod fiscal: RO4842400, Telefon: 0230 314 425, 0230 314 725, e-mail: primaria@campulungmoldovenesc.ro, având contul de virament nr. RO44TREZ59221F431400XXXX, deschis la Trezoreria Câmpulung Moldovenesc, reprezentat de **Mihăiță Negură,** în calitate de **Primar,** denumit în continuare *“Ordonator principal de credite”*

Și

* **SPITALUL MUNICIPAL CÂMPULUNG MOLDOVENESC,** cu sediul în mun.

Câmpulung Moldovenesc Strada Sirenei nr. 25, județul Suceava, cod postal 725100, cod fiscal RO4674625, telefon 0230 312 023, 0230 312 024, 0230 312 025, sesizari@spitalcampulungmoldovenesc.ro, având contul de virament nr. RO40TREZ24A660601510228X, deschis la Trezoreria Câmpulung Moldovenesc, reprezentat de **Cosinschi Adrian**, în calitate de **Manager**, denumit în continuare *”Solicitant”,*

denumite în continuare, individual *“Parte”* și împreună *“Părți”*,

au convenit încheierea prezentului *Acord de parteneriat* în vederea depunerii, respectiv implementării Proiectului ”Modernizarea infrastructurii informatice a Spitalului municipal Câmpulung Moldovenesc**”** în cadrul Investiției specifice: I3.3 - Investiții în sistemele informatice și în infrastructura digitală a unităților sanitare publice, Componenta C7 - Transformare digital, din cadrul Planului Național de Redresare și Reziliență al României (PNRR), după cum urmează:

**Art. 1 – Obiectul *Acordului***

(1) Prezentul *Acord de Parteneriat*, denumit în continuare *“Acordul”*, definește drepturile și obligațiile *Părților* privind colaborarea acestora în vederea depunerii și implementării Proiectului ” Modernizarea infrastructurii informatice a Spitalului municipal Câmpulung Moldovenesc**”** denumit în continuare *”Proiect”*.

(2) Prin prezentul *Acord,* *Ordonatorul principal de credite* împuternicește *Solicitantul* în vederea realizării documentației aferente *Proiectului* prevăzut la alin. (1), precum și încărcării *Dosarului de finanțare* aferent acestuia, în conformitate cu Ghidul beneficiarului pentru Investiția specifică:

I3.3 - Investiții în sistemele informatice și în infrastructura digitală a unităților sanitare publice,

din cadrul Pilonului II: Transformare digitală - Componenta 7, Planul Național de Redresare și Reziliență al României, aprobat prin Ordinul ministrului sănătății nr. 2299/2023

**Art. 2 – Durata *Acordului***

1. Prezentul *Acord* întră în vigoare la data semnării acestuia de către *Părți* și este valabil până la data la care *Proiectul* prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 iunie 2026.
2. Prin excepție de la prevederile alin. (1), în situația în care *Dosarul de finanțare aferent* *Proiectului* nu este aprobat pentru finanțare conform Planului Național de Redresare și Reziliență al României, prezentul *Acord* încetează de drept la data la care acesta este respins.

**Art. 3 – Principalele responsabilități ale *Părților***

1. *Părțile* vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului *Acord,* precum și în vederea îndeplinirii obligațiilor acestora.
2. În vederea îndeplinirii Obiectului prezentului *Acord*, *Părțile* vor acționa în conformitate cu legislația națională și europeană aplicabilă.
3. *Părțile* își vor îndeplini obligațiile care le revin potrivit prezentului *Acord* cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea *Părților* în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării *Proiectului*, în interesul realizării acestuia cu succes conform Planului Național de Redresare și Reziliență al României.

**Art. 4 - Drepturile și Obligațiile *Ordonatorului principal de credite***

1. *Ordonatorul principal de credite* își rezervă dreptul de a verifica informațiile și documentele aferente *Dosarului de finanțare* întocmit de către *Solicitant,* precum și stadiul de implementare a *Proiectului*, în vederea îndeplinirii Obiectului prezentului *Acord*.

**Art. 5 – Drepturile și Obligațiile *Solicitantului***

(1) *Solicitantul* este responsabil de informațiile și documentele aferente *Dosarului de finanțare* *aferent Proiectului*, în conformitate cu Ghidul beneficiarului pentru Investiția specifică I3.3 - Investiții în sistemele informatice și în infrastructura digitală a unităților sanitare publice din cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României, aprobat prin Ordinul ministrului sănătății nr. 2299/2023 precum și în conformitate cu prevederile legale în vigoare.

(2) *Solicitantul* este obligat să depună *Dosarul de finanțare aferent Proiectului,* în termenul prevăzut de *Ghidul beneficiarului* prevăzut la alin. (1).

(3) *Solicitantul* este obligat să numească persoane în cadrul unei unități de implementare și monitorizare a proiectelor în conformitate cu prevederile *Ghidului beneficiarului* prevăzut la alin. (1).

(4) *Solicitantul* este obligat să respecte toate obligațiileaferente participării la apelul de proiect aferent Investiției specifice - Investiții în sistemele informatice și în infrastructura digitală a unităților sanitare publice, din cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României.

(5) Solicitantul are dreptul de a încărca *Dosarul de finanțare aferent Proiectului* pe platforma dedicată apelurilor de proiecte finanțate din Planul Național de Redresare și Reziliență al României, <https://proiecte.pnrr.gov.ro> și de implementare a proiectului prevăzut la art. 1 alin. (1).

**Art. 6 – Dispoziții finale**

(1) Orice comunicare între *Părți*, referitoare la îndeplinirea prezentului *Acord*, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

(3) Comunicările între *Părți* se pot face și prin e-mail cu confirmare de primire.

*Părțile* au convenit să încheie astăzi, .............................., în Municipiul Câmpulung Moldovenesc, prezentul *Acord*, în două exemplare originale, câte unul pentru fiecare parte.

|  |  |
| --- | --- |
| *Ordonator principal de credite***UAT MUNICIPIUL** **CÂMPULUNG MOLDOVENESC**prin reprezentant legal, **Primar,** Mihăiță Negură  | *Solicitant***SPITALUL MUNICIPAL** **CÂMPULUNG MOLDOVENESC**prin reprezentant legal, **Manager,** Cosinschi Adrian |
|  |  |
|  |  |
|  |  |

|  |  |
| --- | --- |
| Presedinte sedinta, | Secretar general,Erhan Rodica |